גביע העולם בשחמט 2017

**גביע העולם בשחמט 2017** היה הטורניר התשיעי של גביע העולם בשחמט שארגנה פיד"ה. זהו טורניר יחידים שנערך לפי שיטת המפסיד יוצא, בהשתתפות 128 משתתפים והתקיים בין 2 ל-28 בספטמבר 2017 בעיר טביליסי, בירת גאורגיה.
 לבון ארוניאן ניצח בגמר את דינג לירן לאחר שישה סיבובים, בתוצאה 4–2. ארבעת המשחקים בקצב מלא הסתיימו בתוצאת בתיקו. בשני המשחקים בקצב מהיר זכה ארוניאן. ארוניאן ודינג העפילו בעקבות הישגם לתחרות המועמדים 2018.

## משתתפים
128 המשתתפים נבחרו במספר אופנים:
* אלוף העולם המכהן מגנוס קרלסן
* ארבעת השחמטאים שהגיעו לחצי גמר גביע העולם בשחמט 2015
* שני אלופי העולם לנוער 2015 ו-2016: מיכאל אנטיפוב וג'פרי שיונג
* 19 השחמטאים בעלי ממוצע מד הכושר הגבוה ביותר בין פברואר 2016 לינואר 2017
* 46 השחמטאים שסיימו במקומות הגבוהים ביותר באליפות אירופה ליחידים ב-2016 ו-2017
* 20 שחמטאים מיבשת אמריקה (הצפונית והדרומית)
* 20 שחמטאים מאסיה ואוקיאניה
* 6 שחמטאים מיבשת אפריקה
* 5 שחמטאים שבחר נשיא פיד"ה, בהם המדורגת הבכירה בדירוג הנשים: חואו ייפאן
* 4 שחמטאים שבחרה הוועדה המארגנת של התחרות
* שחמטאי שעלה מטורניר ACP

אלופת העולם המכהנת, טאן ג'ונגיי, בחרה שלא להשתתף. שישה עשר השחקנים הטובים ביותר בעולם לפי דירוג מד הכושר באוגוסט 2017 השתתפו בתחרות בתחרות (קארלסן, וסלי סו, פביאנו קרואנה, ולדימיר קראמניק, לבון ארוניאן, שחריאר ממדיארוב, היקארו נקמורה, מקסים ושייה-לגראב, אלכסנדר גרישצ'וק, וישוואנתן אנאנד, דינג לירן, סרגיי קריאקין, אניש גירי, ויי יי, יאן נפומניאשצ'י, פטר סבידלר). בתחרות השתתפו שני ישראלים בוריס גלפנד ומקסים רודשטיין.

## מבנה התחרות
בכל סיבוב שני השחמטאים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 ניתנת תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
* שני משחקי שחמט מהיר בקצב של 25 דקות בתוספת של 10 שניות למסע.
* שני משחקי שחמט מהיר בקצב של 10 דקות בתוספת של 10 שניות למסע.
* שני משחקי בזק בקצב של חמש דקות בתוספת של שלוש שניות למסע.
* משחק ארמגדון אחד, בו ללבן חמש דקות ולשחור ארבע דקות. תוספת של שלוש שניות למסע ניתנת החל מהמסע ה-61. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.
בגמר ובמשחק על המקום השלישי, אם יתקיים, שני השחקנים משחקים בתחילה ארבעה משחקים עם הגבלת זמן ורק לאחר מכן במקרה של שוויון הם ישחקו משחקים מהירים לפי המפורט לעיל.

### תחרות המועמדים
בעקבות הדחתם של קריאקין, הטוען לכתר באליפות העולם 2016, (בסיבוב השני) וקרלסן, האלוף המכהן (בסיבוב השלישי), נקבע כי שני העולים לגמר יכנסו לטורניר המועמדים. לבון ארוניאן ודינג לירן, העולים לגמר, העפילו לתחרות המועמדים.

## פרסים

## תוצאות ארבעת הסיבובים הראשונים
### חלק ראשון

### חלק שני

### חלק שלישי

### חלק רביעי

### חלק חמישי

### חלק שישי

### חלק שביעי

### חלק שמיני

## שלבי רבע הגמר עד הגמר

## תקרית הלבוש של אנטון קובליוב
בסיבוב השלישי אנטון קובליוב הגיע כעשר דקות לפני תחילת סיבוב, עם מכנסי ברמודה, אותם לבש גם במהלך שני הסיבובים הראשונים. שופט שקובליוב פנה אליו בשאלה באילו כלים הוא משחק, הלבנים או השחורים, אמר לו שהלבוש שלו אינו עומד בקוד הלבוש של התחרות. בשלב זה מארגן האירוע, רב-אמן זוראב אזמאיפרשווילי, התערב בוויכוח ואמר לו שהיחס שלו אינו מקובל על פיד"ה, ושהלבוש שלו הוא לבוש של צועני (Gypsi). כתוצאה מכך, קובליוב הלך, ובמקום לחזור עם מכנסיים אחרים החליט לפרוש מהתחרות ולחזור לקנדה.

ובכך קובליוב, שהפתיע בסיבוב השני את אלוף העולם לשעבר אנאנד, נטש את שני משחקי הסיבוב השלישי נגד מקסים רודשטיין, שהיה היחיד שעבר סיבוב זה מבלי לשחק ולו משחק אחד.

## משחקי גביע העולם בשחמט 2017
### סיבוב ראשון

### סיבוב ראשון חלק שני

### סיבוב ראשון חלק שלישי

### סיבוב ראשון חלק רביעי

### סיבוב שני

### סיבוב שני חלק שני

### סיבוב שני חלק שלישי

### סיבוב שלישי

### סיבוב שלישי חלק שני

### שמינית גמר

### רבע גמר וחצי גמר

## משחקי הגמר
### תוצאות המשחקים

### ניתוח המשחקים

העמדה הקריטית במשחק הראשון:

העמדה לאחר המסע ה-28 של השחור, הלבן (ארוניאן) היה יכול להשיג יתרון משמעותי על ידי 29. ו5.

העמדה הקריטית במשחק השני:

העמדה לאחר המסע ה-58 של הלבן, השחור (ארוניאן) היה יכול לזכות מיידית על ידי 58...פג3 59. רז7 פה2+ 60. מד1 פו4 בסופו של דבר הלבן נאלץ להקריב את הרץ על רגלי א' והשחור זוכה בסיום. לארוניאן נותרה בשלב זה כדקה לסיום המשחק.

העמדה הקריטית במשחק הרביעי:

העמדה לאחר המסע ה-30 של הלבן, השחור (ארוניאן) יכול היה להגדיל את יתרונו על ידי 30...צד8.

## קישורים חיצוניים

*  
* רשימה מלאה של 128 משתתפי גביע העולם 2017 

## הערות שוליים

קטגוריה:תחרויות שחמט בגאורגיה
2017
קטגוריה:תחרויות שחמט ב-2017
קטגוריה:מחלוקות בגדים
קטגוריה:2017 באירופה